《怀古题雪十首·伊川门雪》
宋代·方凤

定夫中立希贤士，事师河南程叔子。
门外雪深三尺绝，假寐觉来犹在此。
口生铁石为肺肝，心欲求道宁知寒。
他年传授称高弟，不愧芳名千万看。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。